‘n Doring in die vlees… – Abrie dink hardop
‘n Doring in die vlees…
25 Aug 2017 15 Apr 2019 • Abrie Joubert
To my English enabled friends – this is a writing challenge in Afrikaans about idioms and I chose to write about a thorn in the flesh, from the literal meaning of having a thorn in my thumb to me being a thorn in the flesh to others.
Danksy die “navorsing” wat Hester my laat doen het – slawedrywer wat sy is… het ek gelees dat ‘n spreekwoord ‘n stukkie waarheid of wysheid is wat in die volksmond ontstaan het en as ‘n algemene wysheid beskou word. Iets soos met een voet in die graf staan. Uit die spreekwoord kan die afleiding gemaak word wat die betekenis is.
En dan is daar spreuke soos in die Bybel en die van Langenhoven wat ‘n morele les bevat: Dit beteken nie altyd veel om ‘n man van belang te wees nie. Die belangrikste persoon op ‘n begrafnis is die dooi man.
~ C.J. Langenhoven 1913
Daarenteen kan mens nie sommer uit ‘n idioom direk aflei wat die betekenis is nie, maar soms soos in die geval van doring in die vlees kan dit ‘n letterlike betekenis hê. ‘n Doring het my Saterdag penetreer en die swerkater het Sondag uit my vinger gesweer. In die letterlike konteks kan dit as ‘n spreekwoord of bloot ‘n omskrywing gesien word. Foto hieronder is gister geneem. Die rooi kol wys waar die swerkater was (ja ek was al erger verwond). Maar die letterlike doring was ook idiomaties ‘n doring in my vlees (dit was vir my ‘n las/ het my irriteer). Die realitieit is dat my hele lyf al een groot doring was wat ander irriteer het.
Doring in die vlees (omskrywing/spreekword) of is die bosluise ‘n doring in die vlees? (idioom). Hierdie bobbejane is egter bepaald ‘n doring in die vlees in baie woonbuurte in die Kaapse Skier-eiland. Klik op foto vir meer daaroor.
Eens op ‘n tyd lank lank gelede toe die aarde nog jonk was, was ek ‘n jeugwerker in ‘n gemeente. Kwartaalliks het die verskillende kerke in die ring se jeuggroepe saam vergader en dit was my beurt om dit dit reël. Daar was ‘n Australiese sendeling in die Kaap en ek het via vriende gereël dat hy ons klomp na-skoolse jongmense kom toespreek. Hy was redelik humorities en sy Australiese aksent het iets eksoties na die geleentheid gebring. Maar natuurlik het hy die Evangelie verkondig. Rudolph wat ‘n frisgeboude kêrel was en die onder-leier van ons jeuggroep, het spesiaal vir die geleentheid sy Springbok baadjie aangehad. Hy het met ‘n beswaarde/kwaai uitdrukking op sy gesig na ons gas geloop, maar by die Australiër aangekom het sy liggaamstaal verander en hom ‘n druk (en geskenk) gegee. Ek het ons gas gevra om die geskenk oop te maak. Dit was ‘n sportkussing met ‘n Springbok-embleem op. Dit het amper soos onderstaande gelyk alhoewel hierdie drupmatjies is (coasters) – ons blog mos in Afrikaans!
Dit was in 1994, die vorige jaar het die Wallabies die Springbokke 2-1 verslaan en hulle was ook die Wêreldbekerkampioene. Ek het vir hom gesê dat die kussing vir die vlug terug is om op te sit en verklaar: may it be a thorn in your flesh – to keep you humble of course…
Hierdie uitdrukking kom natuurlik uit die Bybel: 2 Kor 12: 7-9
Daarom, sodat ek nie hoogmoedig sou wees nie, is daar vir my ‘n doring in die vlees gegee, ‘n boodskapper van Satan om my met vuiste te slaan. Drie maal het ek die Here gebid dat dit van my af weggeneem moet word. Sy antwoord was: “My genade is vir jou genoeg. My krag kom juis tot volle werking wanneer jy swak is.”
Daar is mense wat probeer raai wat die doring was maar die Bybel verklaar dit nie. Ons weet dit nie, om ons nederig te hou… Langenhoven het dalk iets hiervan verstaan in sy spreuk oor die dooi belangrike man.
Ek is destyds inspireer om hierdie blog te begin na ‘n pulminale infarksie (‘n stukkie long wat doodgegaan het a.g.v. verskeie en groot bloedklonte), en in een van die eerste posts skryf ek iets wat resoneer met Langenhoven se dooi man en van dit wat die Here my laat ondek het in die proses: Wherever I lay my hat its my home Dit is in Afrikaans – die titel verwys na ‘n lied van Paul Young
Vir ‘n Bybelstudie oor doring in die vlees klik gerus op hierdie skakel na die JUIG tydskrif
Posted in Geestelik,Lê-Jou-EierTagged 'n Doring in die vlees,2 Kor 12: 7-9,C.J. Langenhoven 1913,Idiome in Afrikaans,JUIG tydskrif,SpringbokkeBookmark the permalink.
20 thoughts on “‘n Doring in die vlees…”
25 Aug 2017 om 8:10 vm
Dankie! Daardie verwysing na Paulus se doring in die vlees en die wonderlike genoeg genade lê my na aan die hart.
25 Aug 2017 om 9:21 vm
Lê my na aan die hart is natuurlik ook ‘n idioom :). Dankie Toortsie
25 Aug 2017 om 9:24 vm
Dit is inderdaad so. 😁
25 Aug 2017 om 8:33 vm
“…om ons nederig te hou”. Spyker op die kop geslaa, Abrie! Dankie.
25 Aug 2017 om 9:20 vm
Dankie vir die saamlees lekkervurig baie lekker daar by jou ook gelees
25 Aug 2017 om 9:03 vm
Wonderlike inskrywing en baie dankie vir die deelname Abrie. Ek het al klaar begin grinnik toe ek by die belangrike dooie man se begrafnis aangekom het. Ek hoop jou duim voel beter en ek hoop dat die Australiër homself ordentlik gedra het terwyl hy op daai kussing gesit het. Dankie ook dat jy my geleer het van drupmatjies. As ons so aanhou gaan ek een van die dae ORDENTLIKE Afrikaans kan praat. Hoe het jy die InLinkz program ondervind? Dit lyk mooi so met ons fototjies almal op ‘n ry op hulle bladsy nè? O en ek weet nou nie of ek stoepid is nie, maar as ek op die bobbejane se foto klik is daar nie ‘n skakel nie?
25 Aug 2017 om 9:19 vm
Dankie Hester – ek het nagelaat om die skakel by te voeg maar dit is nou daar. Ekself het danksy jou uitdaging van drupmatjies geleer, so ons almal leer saam. Goeie insiatief van jou – ja ons lyk alte fraai 🙂
25 Aug 2017 om 10:04 vm
Dankie en welkom, hoop jy kom kuier weer.
25 Aug 2017 om 10:53 vm
Mooi man. Afrikaans is darem maar kleurvol as jy net jou ore en oë oophou nê? Lekker hier gelees oor die verskillende dorings in die vlees.
25 Aug 2017 om 12:16 nm
Abrie , jy’s ‘n doring! Pragtige skrywe.
25 Aug 2017 om 3:12 nm
Ag dankie, beter om ‘n doring te wees as ‘n doring in die vlees. Om ‘n doring onder die rose te wees is op die korttermyn voordelig maar op die langtermyn word die rose en die doring wederkerig ‘n doring in die vlees! (ek dink ek moet hierdie in blog inlas 🙂
25 Aug 2017 om 1:28 nm
Baie slim – ek het hierdie pos geniet! Nou weet ek ook van drupmatjies!
25 Aug 2017 om 3:13 nm
Baie dankie Anne – ek het self maar danksy my “navorsing” die woord geleer toe ek die blog geskryf het.
25 Aug 2017 om 7:07 nm
Ek wonder altyd of die doring in ‘n ma se vlees ooit so erg kan wees soos die doring in ‘n vrou se vlees… 🙂 Dalk weet jy?
28 Aug 2017 om 11:41 vm
Dit is ‘n te gevaarlike onderwerp om enigsins kommentaar te lewer… miskien moet ons vrae watter geslag die grootste doring in die ander geslag se vlees is!
28 Aug 2017 om 7:17 nm
Ek dink dit gaan maar 50/50 uitdraai!
25 Aug 2017 om 11:50 nm
Well done, Abrie! Enjoy the post. 🙂
28 Aug 2017 om 11:39 vm
Thanks Amy and the Harvey you posted about turned out to be a horror
28 Aug 2017 om 2:55 nm
Houston crippled by catastrophic flood and the rain is still going…
28 Aug 2017 om 3:59 nm
Ek het nooit die assosiasie tussen Paulus se doring en die idioom raakgesien nie. Nou is ek ook slimmer. Dankie!!